มิสยูเอสเอ

มิสยูเอสเอ () เป็นการประกวดความงามในสหรัฐอเมริกาซึ่งจัดขึ้นเป็นประจำทุกปีตั้งแต่ปี ค.ศ. 1952 เพื่อคัดเลือกตัวแทนของสหรัฐอเมริกาเข้าประกวดนางงามจักรวาล นอกจากนี้องค์การนางงามจักรวาลยังดำเนินการประกวดมิสทีนยูเอสเอ จนกระทั่งในปี ค.ศ. 2020 องค์การนางงามจักรวาลได้ประกาศให้สิทธิ์การดำเนินการจัดประกวดมิสยูเอสเอและมิสทีนยูเอสเอ ให้กับคริสตัล สจวร์ต มิสยูเอสเอ 2008 อีกสองปีต่อมาสจวร์ตได้ประกาศลาออกจากประธานองค์กรมิสยูเอสเอ โดยมีเลย์ลา โรส ดำรงตำแหน่งแทน

ปัจจุบันมิสยูเอสเอคือ มอร์แกน โรมาโน จาก รัฐนอร์ทแคโรไลนา ซึ่งดำรงตำแหน่งแทน อาร์บอนนีย์ เกเบรียล จากรัฐเท็กซัส ที่ได้รับมงกุฎนางงามจักรวาล 2022

ประวัติ 
การประกวดมิสยูเอสเอได้ริเริ่มขึ้นในปี ค.ศ. 1950 เมื่อโยลันด์ เบตเบซ ผู้ชนะการประกวดมิสอเมริกา ปฏิเสธที่จะสวมชุดว่ายน้ำเพื่อการประชาสัมพันธ์ บริษัทผลิตชุดว่ายน้ำแคทาลีนาซึ่งเป็นผู้สนับสนุนหลักของการประกวดมิสอเมริกา ตัดสินใจยกเลิกการสนับสนุนการประกวดมิสอเมริกาอย่างทันที และได้จัดตั้งการประกวดมิสยูเอสเอ นอกจากนี้ยังได้ก่อตั้งการประกวดนางงามจักรวาล และในปี ค.ศ. 1983 ยังมีการประกวดมิสทีนยูเอสเอ

มิสยูเอสเอครั้งแรกจัดขึ้นในปี ค.ศ. 1952 ที่ลองบีช รัฐแคลิฟอร์เนีย ผู้ชนะเลิศมิสยูเอสเอคนแรกคือแจ็กกี เลาก์รี มิสนิวยอร์กยูเอสเอ ครั้งแรกมีผู้เข้าร่วมประกวด 30 คน และหลายรัฐไม่สามารถเข้าร่วมประกวดได้ในช่วงสองทศวรรษแรกของการประกวดได้ ตั้งแต่ปี ค.ศ. 1970 แต่ละรัฐและเขตปกครองพิเศษโคลัมเบียได้ส่งตัวแทนเข้าร่วมในแต่ละปี รัฐอะแลสกาได้เข้าร่วมครั้งแรกในปี ค.ศ. 1959 และรัฐฮาวายในปี ค.ศ. 1960 ก่อนหน้านี้ทั้ง 2 รัฐมีส่วนร่วมในนางงามจักรวาล 

ตั้งแต่ปี ค.ศ. 1963 – ค.ศ. 2002 การประกวดรอบตัดสินออกอากาศทางสถานีโทรทัศน์ซีบีเอส ในปี ค.ศ. 1990 ผู้ชมได้ลดลงอย่างรวดเร็วประมาณ 20 ล้านคน ตั้งแต่ปี ค.ศ. 2003 การประกวดได้ออกอากาศทางสถานีโทรทัศน์เอ็นบีซี

รูปแบบการประกวด 
ซึ่งรูปแบบการประกวดมิสยูเอสจะแตกต่างจากมิสอเมริกา ผู้เข้าประกวดมิสยูเอสไม่ต้องแข่งขันในรอบความสามารถพิเศษ การประกวดหลักคือเครื่องแต่งกายชุดว่ายน้ำ ชุดราตรีและการสัมภาษณ์ การมีส่วนร่วมในการประกวดมิสยูเอสเอผู้เข้าประกวดจำเป็นต้องได้รับการคัดเลือกให้เป็นตัวแทนของแต่ละรัฐ

ผู้เข้าประกวดจะมีส่วนร่วมในรอบ Preliminary หลังจากนั้นผู้เข้าประกวดยังคงอยู่ในการประกวดต่อไปจนถึงรอบตัดสิน ในวันประกวดรอบตัดสินผู้เข้าประกวดจะมีส่วนร่วมในการประกวดรอบชุดว่ายน้ำ ชุดราตรีและการสัมภาษณ์เพื่อเลือกเป็นมิสยูเอสเอ

รายนามผู้ชนะล่าสุด

เรียงลำดับรัฐของผู้ชนะเลิศ 

หมายเหตุ
← = ได้รับตำแหน่งนางงามจักรวาล
^ = รับช่วงต่อจากมิสยูเอสเอที่เป็นผู้ชนะนางงามจักรวาล
~ = ดำรงตำแหน่งแทนมิสยูเอสเอ

รูปภาพผู้ชนะ

ดูเพิ่ม 
 มิสยูเอสอินเตอร์เนชันแนล
 มิสเวิลด์อเมริกา
 มิสเอิร์ธสหรัฐ
 มิสทีนยูเอสเอ

อ้างอิง

แหล่งข้อมูลอื่น 

 

ก่อตั้งในปี พ.ศ. 2495
มิสยูเอสเอ
การประกวดนางงามในสหรัฐ
นางงามจักรวาล